  Виталий Пронин Город Думаысь депутатъёс, огкылысь кариськыса, таӵе дано нимен сӥлы каризы Михаил Кучерявенкоез, Олег Шавринэз но Анатолий Салтыковез. Михаил Ильич Кучерявенко вордскиз 1939-тӥ арын, экономика наукаосъя кандидат. Армия бере валтӥсь инженер луыса ужаны кутске Ижысь трамвайно-троллейбусной управлениын, собере валтӥсь мастер луэ мотозаводын, “Цветочно-декоративные культуры» совхозын директорлэн воштӥсезлэсь ужзэ быдэсъя, 1987-тӥ - 2013-тӥ аръёсы кивалтэ «Ижевские электрические сети» огазеяськонэн. 4 пол бырйылэмын Кун Кенеше депутатэ.Олег Иванович Шаврин вордскиз 1936-тӥ арын, техника наукаосъя доктор, профессор. Ижысь механикая институтэз йылпумъямез бере сое татысь ик машинаосты но механизмъёсты поттонъя кафедрае кельто. 1972-тӥ арын та кафедралэн кивлтӥсез луэ, та ужзэ туннэ нуналозь быдэсъя. 1983-тӥ -1988-тӥ аръёсы Ижысь механикая институтлэн ректорез вал. 500 пала научной ужъёслэн авторзы, 100 пала патент басьтӥз.Салтыков Анатолий Иванович вордскиз 1947-тӥ арын. Удмурт кун университетысь физикая  но экономикая факультетъёсты йылпумъяса, ВЛКСМ-лэн Удмурт обкомезлэн отделэныз кивалтыны кутске. Вал Удмуртиысь калык контролья комитетлэн инспекторез, СССР-ысь Наукаосъя академилэн Ижысь Физико-технической институтэн кивалтӥсьлэн воштӥсез луылӥз, ужамын Ижысь Октябрь ёросысь исполкомын, отысен вуэмын Иж городлэн исполкомаз. 1994-тӥ, 1998-тӥ аръёсы бырйылэмын Ижлы мэре. Собере Федерация Кенешлэн ёзчиез вал. 1995-тӥ арын бырйылэмын Кун Кенеше депутатэ. Теги: Ижкар  